सतनाम भवन भिलाई 3 में गुरु घासीदास जयंती समारोह, शोभायात्रा भी निकाली
भिलाई| सतनाम भवन भिलाई 3 में गुरु अगरदास सतनामी कल्याण संगठन द्वारा दो दिवसीय गुरु घासीदास की जयंती समारोह और शोभायात्रा का आयोजन किया गया। इस दौरान शाम 4 बजे पंथी नृत्य के साथ शोभायात्रा निकाली गई। दूसरे दिन झंडारोहण के बाद धर्मगुरु खपरीपुरी धाम के मुक्तिदास साहेब के दर्शन हुए। शाम 7 से 10 बजे तक महाभंडारा और छत्तीसगढ़ी सांस्कृतिक लोकगीत रंगझाझर की प्रस्तुति हुई। आयोजन में मुख्य अतिथि जिला कांग्रेस कमेटी दुर्ग के उपाध्यक्ष विजय जैन रहे। अध्यक्षता पूर्व नपा अध्यक्ष सीता साहू ने की। विशिष्ट अतिथि राजमहंत डाेमनलाल कोर्सेवाड़ा, अशोक डोंगरे, कमला कोर्सेवाड़ा, सुजीत बघेल, रानी वर्मा व अन्य उपस्थित रहे। कार्यक्रम में मुख्य अतिथि जैन ने कहा कि समाज को शिक्षा ज्यादा ध्यान देने की जरूरत है। नशे का त्याग कर समाज का विकास तेजी से किया जा सकता है। इनके साथ-साथ सभी अतिथियों ने बाबा गुरु घासीदास के जीवन और समाज के विषय पर अपने विचार रखे।
hin_Deva hin_Deva